ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2021

# RAPORT DE SPECIALITATE

la proiectul de hotărâre

privind închirierea prin licitație publică a unui teren proprietate publică a Municipiului

Câmpulung Moldovenesc situat în str. Dimitrie Cantemir f.n. în vederea amplasării

unei construcții pentru comercializarea înghețatei

**INIŢIATOR PROIECT DE HOTÃRÂRE:**

#### Primar, Negură Mihăiță

Analizând proiectul de hotărâre privind închirierea prin licitație publică a unui teren proprietate publică a municipiului Câmpulung Moldovenesc situat în str. Dimitrie Cantemir f.n. în vederea amplasării unei construcții pentru comercializarea înghețatei, aducem următoarele precizări:

Terenul care face obiectul prezentului proiect de hotărâre este situat în strada Dimitrie Cantemir f.n., în suprafață de 20 mp, identificat cadastral prin corpul de proprietate 36566 din CF 36566 Câmpulung Moldovenesc.

Terenul este situat în intravilanul municipiului, aparținând domeniului public al municipiului Câmpulung Moldovenesc.

Zona afectată de construcția propusă conține unele dintre cele mai importante construcții ale municipiului, a căror calitate funcțională și estetică condiționează dezvoltarea municipiului.

Aspectul exterior al construcției propuse va trebui să țină seama de caracterul general al zonei și de arhitectura clădirilor din vecinătate cu care se află în relații de co-vizibilitate.

Potrivit prevederilor Ordonanței de urgență nr. 57/2019 privind Codul administrativ, Consiliul local exercită atribuţii privind dezvoltarea economico-socială şi de mediu și atribuţii privind administrarea domeniului public şi privat al municipiului și totodată hotărăște darea în administrare, concesionarea sau închirierea bunurilor proprietate publică și privată a municipiului.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Închirierea terenurilor disponibile constituie o sursă permanentă și sigură de venituri pentru bugetul local.

Notă: Terenul situat în str. Dimitrie Cantemir f.n., cu suprafața de 20 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevat de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**  Istrate Luminița | **Serviciul patrimoniu**  **Șef serviciu,**  Niță Luminița  Nuțescu Elvira |